
TEHNIČKA ŠKOLA ČAKOVEC
Čakovec, Športska 5
Klasa: 602-02/26-07/6
Ur. broj: 2109-58-01-26-01
Čakovec, 4. studenog 2026.

TEHNIČKA ŠKOLA ČAKOVEC
na temelju Ugovora sklopljenog s Agencijom za mobilnost i programe EU raspisuje 
NATJEČAJ
za mobilnost učenika u okviru Erasmus+ Programa KA 121

1. Opći dio
Tehničkoj školi Čakovec dodijeljena je Erasmus+ akreditacija za područje strukovnog obrazovanja i osposobljavanja za razdoblje do 2027. 
U okviru akreditacije za razdoblje do 31. kolovoza 2027. godine Škola je dobila sredstva u iznosu 88.089,00 EUR (Projekt 2026-1-HR01-KA121-VET-000411022) i odobrenje za sudjelovanje u aktivnostima mobilnosti učenika te mobilnosti nastavnika  u strukovnom obrazovanju. 

1.1. Mobilnost učenika
Natječaj se odnosi na mobilnost maksimalno 6 učenika trećih razreda trogodišnjih zanimanja automehatroničar i automehaničar. 

Mobilnost će trajati dva tjedna, a realizirat će se od 14. veljače do 27. veljače  2027. u Stuttgartu,  u Saveznoj Republici Njemačkoj. 

Pozivaju se svi zainteresirani učenici  iz 3. S2 (automehatroničar) i 3. S5 (automehaničar) razreda da se prijave za mobilnost u Stuttgartu,  u Saveznoj Republici Njemačkoj.

2. Prijave na natječaj
2.1. Prijave i odabir učenika

Učenici su dužni predati prijavu za sudjelovanje putem online prijavnog obrasca objavljenog u virtualnoj učionici svakog razrednog odjela i na mrežnoj stranici Škole. 
Online prijavni obrazac nalazi se na poveznici: https://forms.gle/F7sp85ZVt4hWKooB9

Uz prijavni obrazac dužni su predati ispunjenu i potpisanu suglasnost roditelja/skrbnika za sudjelovanje učenika u projektu i privolu za obradu osobnih podataka.


[bookmark: _Hlk244621604]Za provedbu natječaja i odabir učenika za sudjelovanje u mobilnosti nadležno je Povjerenstvo za odabir učenika koje imenuje ravnatelj Škole.


Učenici su dužni dostaviti svoje prijave putem online obrasca najkasnije do 15. studenog 2026.  

2.2. Kriteriji za odabir učenika
Kriteriji prema kojima će se izvršiti odabir učenika su:
	Kriterij
	Maksimalno bodova

	1. Opći uspjeh u prethodnom razredu
	5

	2. Strukovni predmeti
	15

	3. Redovitost pohađanja nastave
	5

	4. Odgojne mjere
	5

	5. Natjecanja
	5

	6. Izvannastavne aktivnosti i fakultativna nastava
	5

	7. Čimbenici nepovoljnijeg položaja
	20

	8. Razgovor s povjerenstvom 
(Na razgovor će biti pozvani najbolje rangirani kandidati na temelju bodova iz kriterija 1- 7, pri čemu broj pozvanih ne može biti veći od dvostrukoga broja učenika predviđenih za sudjelovanje u mobilnosti.)
	40

	UKUPNO
	100



2.3. Rezultati i žalbe

Odabir učenika u skladu s kriterijima izvršit će imenovano Povjerenstvo. Privremeni rezultati bit će objavljeni u virtualnoj učionici razrednog odjela 18. studenog 2026. 

Rok za žalbe je 19. studenog do 16:00. Žalbe se podnose ravnatelju Škole  pisanim putem.

Konačni rezultati odabranih učenika bit će objavljeni 23. studenog 2026. na mrežnoj stranici Škole.

ravnatelj Tehničke škole Čakovec
Dražen Blažeka, dipl. ing.

